**OBRAZLOŽENJE**

**ZA ODLUKU O DONOŠENJU MREŽE HITNE MEDICINE I SANITETSKOG PRIJEVOZA**

Na temelju članka 138. stavka 5. Zakona o zdravstvenoj zaštiti („Narodne novine“, br. 100/18, 125/19, 147/20, 119/22, 156/22, 33/23) na prijedlog Hrvatskog zavoda za hitnu medicinu, uz prethodno pribavljeno mišljenje predstavničkih tijela jedinica područne (regionalne) samouprave odnosno Grada Zagreba, ministar zdravstva donosi Odluku o donošenju mreže hitne medicine i sanitetskog prijevoza. Kadrovski normativ za sve timove hitne medicine i sanitetskog prijevoza određen je pravilnikom kojim se uređuju standardi i normativi u pogledu prostora, radnika i medicinsko-tehničke opreme za obavljanje djelatnosti hitne medicine i sanitetskog prijevoza na svim razinama zdravstvene zaštite.